الحمد لله والصلاة والسلام على سيدنا رسول الله وعلى اله وصحبه ومن والاه وبعد. سلام الله عليكم ورحمته وبركاته ثم اما بعد. مع الخاصية الرابعة والخمسين من خصائص سيد المرسلين صلوات الله وسلامه عليه
وهي انه بين له في الدجال ما لم يبين لاحد بين له في الدجال ما لم يبين لاحد كل نبي الله سبحانه وتعالى ارسله حذر امته من الدجال. وقال لهم فيه كزا وفيه كزا وفيه كزا
الا سيدنا النبي صلى الله عليه وسلم قال فيه تفصيلا لا يخفى على احد قال ابو سعيد الخدري قال رسول الله صلى الله عليه وسلم اني خاتم الف نبي واكثر
اني خاتم الف نبي واكثر ما بعث نبي يتبع الا قد حذر امته الدجال واني قد بين لي من امره ما لم يبين لاحد شفت وجه الاختصاص بقى واني قد بين لي من امره ما لم يبين لاحد
وانه اعور وان ربكم ليس باعور وعينه اليمنى عوراء جاحظة ولا تخفى كانها نخامة في حائط مقصص وعينه اليسرى كأنها كوكب دللي معه من كل لسان وما هو صورة الجنة خضراء يجري فيها الماء وسورة النار سوداء تتداخل
وعن جابر قال النبي صلى الله عليه وسلم ما من نبي الا قد حذر امته الدجال ولاخبرنكم منه بشيء ما اخبر به احد كان قبلي ثم وضع يده على عينه فقال اشهد ان لا ان الله عز وجل ليس باعور
الشاهد من الاحاديس يا اخواني ان النبي عليه الصلاة والسلام بيقول انا بين لي اكثر من ايه من كل الانبياء وبين لي اشياء فيه لم تكن لم يبينها الانبياء من قبلي
طبعا لهزا من اختصاصه دون سائر الايه؟ الانبياء واختصاصه اصلا دون سائر الامة قلنا ان في حاجات هو اختص بها دون سائر الانبياء وحاجات اختص بها دون الامة يعني شاركه فيها الانبياء
او بعضهم وفي اشياء لم يشاركه الامة فيها فيها بشيء اطلاقا يعني المشاركة بتبقى من الانبياء فقط. فقط فمسألة الدجال ان الرسول عليه الصلاة والسلام طب ايه الميزة في هذا يعني ايه الميزة؟ الميزة انه فصل
لان لما يبقى شخصية بالشكل ده خطيرة اوي كده والامر ممكن يلتبس فلما تغيب عنك خاصية تعرف التانية واحد مسلا موصوف بميت صفة اكيد هتعرف منهم خمسة ستة عشرة انما لما يكون واحد وصف لك بصفة واحدة
ما هو بقى ده المعلومات القليلة الانبياء حزروا اقوامهم منه وهم طبعا واقوامهم ماتوا وهلكوا بقيت ايه؟ امة النبي صلى الله عليه وسلم فلما يقول لك صفته كزا وكزا وكزا وكزا حافز فيه عشر صفات مزكورة. انت حافز تلاتة. انما لما يقول لك صفة واحدة بس جاز ايه
ها ما بتعرفهاش تغيب عنك. يلتبس عليك الامر لان الامر خطير جدا. جدا لان اول امره سيدعي الصلاح والاعتدال والنبوة والدعوة الى الاسلام. العالم حاليا من مملوء بالدجاجلة. فيه ناس اخطر من الدجال الاكبر الان
يلبسوا الحق بالباطل. ضيعوا معالم الدين يقلب الحق باطل والباطل حق. دجاجلة زي الدجال الاكبر وناس بتعوم على عمهم وتتأسر بهم. ويؤمنوا بافكارهم فهزا الدجال الرسول عليه الصلاة والسلام قال لنا عليه قال لنا فيه اوصاف كتير وانا شخصيا هو يعني صلى الله عليه وسلم بين لي منه ما لم
يبين ايه واحزروا وقال لو انا موجود انا حجيجه. وانا اللي هكلمه وافضحه وازهر امره. طيب ولو مش موجود كل امرئ ايه بقى؟ حقيقي نفسي يخلي باله من نفسه يوعى على نفسه. ليه؟ انا ممكن يختم حياته بكفر
وصدقه يؤمن به يتبعه من الفتن اللي هو يظهرها للناس فقد تكون الخاتمة السيئة ولا تستبعد ولزلك رب العالمين سبحانه وتعالى على لسان الرسول امرنا ان احنا نحفز الايات اللي تقرأها عليه وكده يعني
فواتح سورة الايه؟ الكهف تخص النبي صلى الله عليه وسلم بان بين له في امر هذا الطاغية بهزا الرجل الشر. هو طبعا رجل مش امرأة هو بقى رجل. والاوصاف اللي فيه. شف رغم يقول لك اعور وكزا وكزا وكزا. لكن واللي هتشوفه مش هتشوف
عوروا مش هتنتبه للعور. لان دلوقتي برضه ياما ناس مش عومي مش عمي يعني بتسحبهم لأ يعني ما فيش بصيرة خالص وناس معجبة بهم ومفتونة بهم. فما بالك بده بقى! وما عهمش ايات! ده هيبقى معه ايات
طبعا الايات كلها فتنة مش ايات معجزات لأ. ايات كلها فتنة شكل الجنة وشكل النار اتكلم بكل لسان لما اكون داعية اسلامي بيتكلم جميع اللغات دي مصيبة طبعا ده الواحد بيوأأ في اللغة العربية بتاعته
ها تكلم بقى لما يكون بيتكلم جميع اللغات. كلم الهند بلغته. الصينيين بلغتهم. اليابانيين الانجليز الطليان الرسول بيقول اهو معه من كل لسان. ده بيتعلم فين ده؟ فتنة فتنة خطيرة جدا. دخل في انهي مدرسة من مدارس
لغات واتعلم امتى وخد كورسات امتى ؟ امتى يعني الدجال ده اتجهز امتى وازاي وفين طبعا كل ده الله اعلم معه من كل لسان يعني بيتكلم جميع اللغات مش لغتين ولا تلاتة ؟ لأ كل اللغات بيتكلمها. يا لطيف يا رب! يا لطيف! معه من كل
معه صورة الجنة. ايه ده بقى صورة الجنة وقصر وبتاع وانهار وتلاقي طيور طايرة وبتاع جنة بقى. ايه ده! صورة الجنة بتبص لها كده بس لما تيجي تدخلها مش هتلاقي جهنم. لو لو حبيت تدخلها مش هتلاقي ومعه صورة النار
نار عامل نار؟ ايوة. اذا كرتون ولا حقيقي؟ ما تعرفش بقى الدنيا هتبقى ماشية ازاي. خبل وخطر بين له كل ده يبقى ممكن بقى مسلا الانبياء نبهوا على حاجات فيه. لكن الرسول بقى ها
اه اصطفاك ربنا اعطاها بقى كلام كتير. انا خاتم الف نبي. يبقى شف الف نبي فيه اه في كم صفة؟ في صفات بس الالف نبي واكثر ما جابوش الايه ها؟ الصفات الاجمالية بتاعته
اني خاتم الف نبي واكثر ما بعث نبي يتبع الا قد حذر الدجال كل اللي قالوه الرسول قاله وزيادة. يعني ممكن خمسميت نبي قالوا صفة واحدة خمسمية تانيين قالوا كده يعني. انما سيدنا النبي قال يبقى الايه؟ ربنا سبحانه وتعالى قال له ايه
طبعا ولله الحكمة في زلك لان لان الامم دي كلها ايه ها؟ هلكت. فاضل الامة امة النبي عليه الصلاة والسلام. فطبعا هي اللي فاضلة. فلازم تبقى ايه ملمة بكل حاجة
الخاصية الخامسة والخمسون. هي تتداخل مع خاصية سابقة الا وهي انه اوتي صلى الله عليه وسلم. علم يقين وعين الايه؟ اليقين. الخاصية دي خاصة بحاجة واحدة بس. الا وهي انه يسمع عذاب القبر. صلوات الله
وسلامه عليه. يسمع ها عذاب القبر اشمعنى عزاب القبر؟ طب وليه بيسمعوا ؟ وهنستفيد ايه من الخاصية دي ؟ لا دي فايدة عظيمة جدا مع انها متعبة له هو شخصيا. لكن سبحان الله
الله يعني يخلق من يشاء ويختار. بيسموه عزاب القبر ليه؟ هينبسط؟ ابدا مش هينبسط مش هنبص عملية مؤلمة له هو شخصيا صلوات الله وسلامه. لكن عشان يبلغ ينور يعرف عن انس ان
النبي صلى الله عليه وسلم قال لولا ان لا تدافنوا لدعوت الله ان يسمعكم من عذاب القبر لولا الا تدافنوا وعن زيد بن ثابت قال بينما النبيون صلى الله عليه وسلم في حائط لبني النجار
على بغلة له ونحن معه. اذ حادت به فكانت تلقيه. واذا اقبر ستة او خمسة او اربعة قال صلوات الله وسلامه عليه من يعرف اصحاب هذه الاقبر فقال رجل انا
فقال النبي صلى الله عليه وسلم فمتى مات هؤلاء فمتى مات هؤلاء قال ماتوا في الاشراك ماتوا في الاشراك فقال ان هذه الامة تبتلى. تبتلى في قبورها فلولا الا تدافنوا لدعوت الله ان يسمعكم من عذاب القبر الذي اسمع منه
ثم اقبل علينا بوجهه صلى الله عليه وسلم فقال تعوذوا بالله من عذاب النار. قالوا نعوذ بالله من عذاب النار. فقال تعوذوا بالله من عذاب القبر. قالوا نعوذ بالله من عذاب القبر. قال تعوذوا بالله من الفتن ما ظهر منها وما بطن. قالوا نعوذ بالله
من الفتن ما ظهر منها وما بطن قال تعوذوا بالله من فتنة الدجال قالوا نعوذ بالله من فتنة الدجال الحائض اللي كان فيه الرسول يعني جنينة جنينة. حادت به البغلة يعني نفرت
سمعت حاجة شافت حاجة مفاجأة لها نفرت كان هيقع من عليها صلوات الله وسلامه عليه. فطبعا عرف ان في حاجة وسمع يبقى هو والبغلة صلوات الله وسلامه سمعوا طب وبيت الناس ما حدش سامع حاجة
ما حدش سامع حاجة. هو والبغلة بس فسأل الراوي بيقول ست قبور سبع قبور خمس قبور في الحتة دي ستة اربعة خمسة ماتوا الرسول سألوه ماتوا امتى؟ قالوا له ماتوا في الاشراك. يعني ايه في الاشراك؟ يعني ماتوا بعد بعثة
بس ماتوا على الايه؟ على الشرك لان هم ما ينطبقش عليهم اهل فترة وينطبق عليهم لفظ الامة واضح كده ينطبق عليهم لفظ الامة لان هو قال كده. قال ان هذه الامة تبتلى في قبورها. يبقى هم منين؟ من الامة. امة ايه بقى
اه امة الدعوة مش امة الاجابة امة الدعوة عرفوا ان في اسلام. بس ما متوش على الاسلام وماتوا على الايه؟ على الشرك. امة الاجابة بتترك الشرك وتدخل في الهند في الاسلام. تبقى دي امة الاجابة
قال ان هذه الامة تبتلى في قبورها اي بالعذاب بالعذاب والحديس طبعا يبين يا اخواننا لطف الله بعباده فين اللطف؟ اني اخفى عنا الايه ها؟ عذاب القبر. لولا الا تدفنه. كان هيمنعنا من ان ندفن موتانا
لان لا يمكن طبعا هنسمع صراخ هنشوف حاجات هنسمع حاجات صعبة صعبة جدا فعلا. صعبة نروح ندفن حد اما صعب نروح نزورهم لان لو سمعنا تبقى مشكلة ومين اللي بيعزب ده؟ وليه وما لهش؟ وحاجات كتير بقى صعب
فهزا من لطف الله بنا وكمان هتهون علينا الجسس هندفنها ليه ؟ ما احنا عارفين اللي هيحصل له وما تدفنوش سيبه انت بتسيبه ازاي؟ سيبوا بقى اي حاجة يعني ما تسيبوش
زي ما الدول الخليجية كده بتعمل. في جسس ما بيدفنوهاش. بيجمدوها مش عشان هم يسمعوا عذاب القبر لا يعني الحضارة فيه حضارة وهندفنوا اللي بتخليه يحتفظوا بهم كده في اشبه بالتحنيط بتاع الفراعنة بتاع انا شفت حالات زي كده
شفت في جنوب شرق اسيا حالات كده وقاعد فعلا وشعر وكل حاجة وبيلبسوه بدلة. وكل فترة ينضفوا له الدنيا كده ويطيروا هدومه تغيروا هدومه قميص جديد وجاكيتة جديدة وكرافتة جديدة وكده. وهو ميت كده عادي
وفي في انجلترا بيجمدوه زي السمك جمدوهم للسمك فطبعا هم بيعملوا كده مش علشان هم خايفين من عذاب القبر. بس احنا عندنا احنا بقى هنعمل كده هنقلدهم بقى طبعا ما هو طالما طالما الحضارة فيه حاجات زي كده هه
هنجيبها بدل ما نسمع ايه اللي اسمه عزاب القبر ما فيش قبر بقى لكن هل ممكن يحصل الكلام ده؟ هزا مستحيل طبعا هزا مستحيل خص النبي عليه الصلاة والسلام دون سائر الناس ودون سائر الامة انه بيسمع ايه ها
عذاب القبر طب هو نفسه يعني لما بيسمع بيتلزز ابدا ابدا او بيسمع عشان يقول لنا يخوفنا يحزرنا فذكر انما انت مذكر لينذر من كان حيا ويحق القول اه بيتأزر الرسول من الحاجات دي وبيحاول يتدخل بشفاعته للتخفيف بقدر الامكان
يتدخل علي ابن عباس قال مر النبي صلى الله عليه وسلم بحائض من حيطان المدينة او مكة فسمع صوت انسانين يعذبان في قبورهما واضح كده؟ اه فقال النبي صلى الله عليه وسلم يعذبان وما يعذبان في كبير
ثم قال بلى كان احدهما لا يستتر من بوله وكان الاخر يمشي بالنميمة يبقوا مسلمين ولا غير مسلمين؟ لان المعاصي دي يعني الرسول قال وما يعذبان في كبير لانه لو على كفر الكفر ايه؟ كبير
يبقى دول مش كفار دول مسلمين وبعدين ذكروا المصيبة بتاعة كل واحد. واحد لا يستتر من بوله يعني لا وفي رواية لا يستنزه يعني ما بيهتمش بمسألة الطهارة دي مش فارقة مش فارقة
مستعجل الموضوع عادي ادام ما فيش حاجة مبلولة وعيب وغلط وكده خلاص ماشي. ينزل شوية على هدومه مش مشكلة على جسمه المهم يلا اي حاجة يتبول وواقف الهوا يطير عليه البول بتاعه ماشي. يقف كده في وش الريح يتبول مضاد للريح. تجري
ريح تطير عليه اهم حاجة الهدوم ايه ما ما تنبلش يبقى شكلها وحش جنتلة يعني الجنتلة ما تنضرش في حاجة ويلا اي حاجة في اي حاجة مش في دماغه صلاة حتى لو كان بيصلي برضه مش فارقة مش فارقة. مش فارقة. ما تحبكهاش
دي مصيبة دي مصيبة وسبب من اسبابها عذاب القبر. التاني يمشي بالنميمة وما اكثرهم بقى. طبعا كل ده يصير على الرجال والنساء امرأة لا تستنزه من بولها وامرأة تمشي بالنميمة رجل لا يستنزه من بوله ويمشي كله يعني تمشي على الرجال والنساء يعني
عمل ايه بقى الرسول؟ تدخل طبعا هو مش مبسوط هو لما سمعه مش مبسوط يبقى الخاصية ديت ميزة له يعني بيتمتع بها ولا بيتألم منها؟ بيتألم منها. لما يسمع حالة وحالة من المسلمين
فتدخل عمل ايه الرسول؟ يعني طلب من الله سبحانه وتعالى فيه شفاعة بس عمل امارة للشفاعة عشان ما نفهمش الموضوع غلط. يعني مش الجليد بيخفف؟ لأ. ده هو صلى الله عليه وسلم شفع لهم عند الله بتخفيف الايه؟ العزاب
وعمل امارة للناس ان العزاب هيخفف بالامارة دي واضح الكلام ولا لأ ثم دعا بجريدة فكسرها كسرتين. شقها نصين كسرها حتتين فوضع على كل قبر منهما كسرى. القبر ده حط عليه حتة وكله احمر. جريدة خضراء يعني جريدة خضرا
طيب قال لهم ايه بقى؟ فقيل يا رسول الله لم فعلت هزا؟ قال لعله اللي هي الشفاعة اهي بقى. اي يخفف عنهما بايه بالشفاعة مش بالجريدة لأ الجديد ده امارة انما التخفيف بالايه ؟ قبل منه صلى الله عليه وسلم شفاعته فيه
لعله ان يخفف عنهما ما لم تيبسا. او الى ان ييبس عاوز يقول لهم طول ما الجريدة خضراء ان شاء الله فيه خير طب بعد ما ينشفوا الله اعلم بقى
يرجعوا تاني والله اعلم طيب كانت شفاعة ومش هيتعزبوا تاني بسبب الجريمتين دول برضو والله اعلم المهم طول ما الجيرتين خضر ها اه طبعا ما جاش في بال الصحابة ابدا ولا عمره يخطر في بال الصحابة ان يحافظوا يخلوا الجيرتين يفضلوا ايه ها! خد مش كده؟ كأن بقى يروح يجيبوا شوية مية ويرش
عليهم كل عشان ايه واحنا بقى جينا بالحلاوة بتاعتنا والابتداع بتاعنا نزرع بقى شجر وبتاع ونخضر الايه المقابر. ليه؟ كأن الشجر واللي الصبار واللي بنزرعه ده هيخلي الايه؟ يخلي المقابر ايه؟ جنة
والناس تروح وبدل ما يدعوا ويتوجهوا الى الله يسقوا الزرع احسن واحد فيهم يقرا الفاتحة انما لا يروح وتعبان ويوسق هدومه ويعمل شغله جامد قوي بتعمل ايه؟ بيسقي الزرع دي اللي هيفضل لنا والتاني يرخم المقابر ويبلطها والتالت يفرعنها بالطوب. والى الله
وعلى مخها لحس ما تفهمش ايه اللي جرى للخلق؟ والجسس اللي محطوطة دي ولا حد بيسأل فيها اصلا. ولا حد بيسأل فيها كل واحد شايف له حاجة والشيطان عمال يضحك بالناس ويمرمط في خلقهم بحاجات ما انزل الله بها من سلطان. والموضوع الاصلي ها ها
منسي لان احنا ما بنسمعش وكلام نبينا صلى الله عليه وسلم كلام نظري. كلام نزري. واخد بالك؟ فمهم قوي يا اخواننا نخلي بالنا. سماعه صلى الله عليه وسلم لعذاب القبر مش متعة له او اختص به دون سائر الامة. ولكنه كان يتألم احيانا لو مرة
وسمع عذابا ولعلكم تزكروا واقعة خروجه بعد ما دخل من بيته كان هينام ما نامش وخرج الى البقيع وجبريل قال له اخرج واجعل اهل البقيع وقال للسيدة عائشة ان هزه القبور مملوءة ظلم على اهلها. وان الله ينورها لهم بدعاء
واضح يا اخواني؟ اه. صلوات الله وسلامه عليه الخصية السادسة والخمسون تجوز الشهادة له بما ادعاه اي دعوة يدعيها النبي صلى الله عليه وسلم تشهد له رأيت زلك ام لم تره
لازم تشهد له بزلك الشهادة له بما ادعاه. ده اختص به دين سائر الامة. هزا لا يجوز لا ابي بكر ولا عمر ولا اي مخلوق في الامة دي. نشهد له
بدعواه الا ازا ايه شهدنا اما يقول انا عملت ونقول هو عمل يقول انا قلت ونقول هو قال لا الكلام ده خاص بمين؟ بالنبي صلى الله عليه وسلم فقط. تشهد له بما ادعاه. اي دعوة يدعيها تشهد له بزلك
ليه؟ لان سنة شهدت له باعظم من كده بيعزم ان الدعوة دي نفسها او الامر اللي هو بيقولوا عليه. عن خزيمة ابن ثابت من اصحاب رسول الله طبعا ان النبي صلى الله عليه وسلم ابتاع فرسا من اعرابي. ابتاع يعني اشترى
اما باع يبقى باع ابداع يعني ايه ها؟ اشترى عكسها باع يعني باع ابداع يعني اشترى ابتعى فرسا من اعرابي فاستتبعه النبي صلى الله عليه وسلم قال له تعال ورايا
تعال ورايا والنبي سبقه النبي عليه الصلاة والسلام كان لما يمشي كانه يتحضر من جبل تلاقيه مشي سريع كده والارض تطوى له صلوات الله وسلامه عليه. فمشي بسرعة كان لما يمشي مع الصحابة يبقى ماشي كده يتهلك ان هو يعني وهم بينهجوا وهم ماشيين جنبه
عليه الصلاة والسلام فاستتبعه النبي قال له تعال ورايا ليقضيه ثمن فرسه فاسرع رسول الله صلى الله عليه وسلم المشي. وابطأ الاعرابي مشي بابرة والاعرابي كمان ابطأ وزاده بطئا طفق رجال يعترضون الاعرابي فيساومون
بالفرس هو ماسك لسه فرسه ورجالة اتلموا عليه تبيعوا بعشرة تبيعه بعشرين تبيعه بخمستاشر عمالين يساوموه في الايه في الفرس. طبعا الكلام ده زودوا ايه ها؟ بطء وبعد عن الايه؟ عن النبي صلى الله عليه وسلم
طبعا الاعرابي سمع كلام غير اللي سمعه من ايه؟ من فنادى الاعرابي رسول الله صلى الله عليه وسلم فقال وعلى صوته بقى طبعا ايها العرب اصلا صوته عالي ان كنت مبتاعا يعني مشتريا
هذا الفرس والا بعته انت هتشتريه ولا ايه دي ولا ايه فالرسول وقف فقام النبي صلى الله عليه وسلم حين سمع نداء الاعرابي فقال اوليس قد ابتعته منك مش انا اشتريته منك ولا ايه
يعني قال له رقم وقال له تعال عشان ادي لك الايه ؟ حقه. فقال الاعرابي لا يعني ايه ؟ ما بعتهوش لك والله ما بعتك انا ما بعتهوش لك. فقال النبي صلى الله عليه وسلم بلى
قد ابتعته منك. انا اشتريته منك خلاص ده انا ده انا قلت لك تعال ورايا عشان اديك الايه الفلوس خلاص فطفق الاعرابي يعني شرع يقول هلم شهيدا هات حد يشهد يشهد
ده انا قلت لك الفرس بكام؟ قلت لي بكزا قلت لك ماشي ورايا عشان اديك حقه. ما كانش حد ايه موجود. الا انا وانت والفرس وفوقنا مين؟ رب العالمين. بس. يوم الاعرابي عاوز
ايه؟ بيحك بقى اهو بحب. هلم شهيدا ما هو ما فيش شهيد اصلا لما لما انا اشتريته منك يعني فقال خزيمة ابن ثابت انا اشهد انا اشهد انك قد بايعته. انت فعلا اشتريته مني يا رسول الله
خزيمة لسمعت من ولا عرف الفرس ولا اي حاجة خالص. هو لقى الاعرابي بيتكلم مع الرسول والرسول بيقول انا اشتريته. بيقول انا ما بعتوش. قال لا انت يا رسول الله
انا اشهد انك قد بايعته. فاقبل النبي صلى الله عليه وسلم على خزيمة. فقال بم تشهد تشهد بايه؟ انت مش موجود اصلا فقال بتصديقك يا رسول الله وانت وانت عارف انت انت مين عندي
ده انت مش عارف انت مين عندي ولا ايه يا رسول الله مش عارف التأمين عندي ولا ايه؟ فرس فرس ايه يا ابو فرس للاعرابي الخايب ده! فرس ايه انا قلت اشهد ان لا اله الا الله وان محمدا رسول الله
بناء عليه قلتها هو انا هو انا شفت ربنا سبحانه وتعالى وهو بيبعتك لنا اصلا وانا كنت موجود لما ربنا سبحانه وتعالى ارسلك لنا؟ انا امنت به خلاص ما شفتش ومش هشوف
ما هو ده الايمان بالغيب ودي رتبة الرسول. رتبة الرسول يعني رسول. يعني ايه؟ يعني انت ما بتفهمش حاجة في اي حاجة جنبه عمرك ما هتوصل لاي مستوى من مستوياته. والا هتناطحه ما ينفعش تناطح الرسول اصلا
ده الرسول فيه فرق لازم يبقى فيه فرق. انت امنت ان هو رسول خلاص انتهى الموضوع. لا شفت ربنا سبحانه وتعالى ولا هو بيبعته ولا حاجة. وقال لك انا رسول. طب انت بتصدقه ليه؟ ايه اللي ايه اللي بان لك
بصرف النزر فيه معجزة او ما فيش معجزة. هو ايه اللي بنى ابي بكر اصلا؟ او خديجة ما كانش فيه معجزات ولا اي حاجة بنت اصلا ايه اللي خلاهم يؤمنوا؟
فلما يشهدوا هيشهدوا بانهم خلاص شهدوا له ان هو رسول اصلا اصلا فخزيمة هو ده اليقين اللي عنده ودي الايمان اللي عنده قال له بتصديقك يا رسول الله؟ انا انت بالنسبة لي حاجة حاجة تانية. جمل ايه وفرس ايه وديني ايه اللي بيتكلموا فيها الاعراب ولا غير الاعراب اصلا
فازا برسول الله طب ما وقال شهادة خزيمة بشهادة رجلين خلاص عقد بيع ديون اي زنا لو زنا اربع رجال خزاين هم دول اتنين لوحده عاوزين اتنين بس خزيمة خزيمة
خلاص وزي ما ده حاجة تانية خالص ليه؟ من موقف ده وطبعا آآ الاعرابي خلاص خلص. ما هو الاعرابي بيحك في ايه؟ عاوز شاهد على ان السعر اللي الرسول قاله في الفرس صح. وان الرسول اشترى الفرس فعلا وانه ما لوش في زمة الرسول الا يأيه
يدي له الفلوس خلاص سكت بقى الاعرابي ما فيش كلام تاني بقى الزمن طبعا زمن تشريع ورضا الرسول عليه الصلاة والسلام بشهادة خزيمة. ومكافأة الرسول لخزيمة عليها كات حاجة عزيمة للامة خدمتنا لما جه بقى زيد بن سابت يجمع المصحف
عامل منهج ما قالش لحد عليه. هو ربنا الهمه له كده وخلاص كان اي اية يكتبها لازم عليها شاهدين مشاهدين يعني يكون الاية حافزها واحد من المسلمين وكاتبها عنده. الشاهدين دول يعني. حافز وكاتب حافز وكاتب. محفوظة ومكتوبة
وقفت قدامه اية البخاري روى بقى لما كان بينسخ زيد الصحف في المصاحف الصحف دي موجودة عند سيدنا عثمان هيحطها بقى في مصاحف عشان يبعتها في الانصاف بقى فظل اية. في سورة الاحزاب
هو ماشي بطريقة لازم شهيدية يكون حافزها وكاتبها. يقول ففقدت اية من سورة الاحزاب كنت اسمع مع ان زايدة اصلا حافزها كاتبة بس ما لوش دعوة بشغله هو. شغله هو ده له. عاوز حد من خارج ايه؟ نفسه. عاوز حد من المسلمين. يبقوا معه في المهمة دي
لكن هو حافز وكاتب. عاوز ناس من برة فبيقول الاية دي كنت اسمع رسول الله صلى الله عليه وسلم يقرأ بها. فلم اجدها يعني عند فلان عند فلان عند فلان
فلم اجدها الا مع خزيمة ابن ثابت الانصار بالطريقة دي. ممكن يكون صحابة حافظينها بس مش كاتبينها. او العكس ممكن يكون كاتبها بس ايه والله اعلم يعني لكن لقى الاية دي عند مين؟ عند خزيمة مكتوبة وايه؟ ومحفوظة. قال بس. ما هو الرسول عمل شهادته بايه
بشهادة رجلين ما فيش مشكلة. ايه الاية؟ من المؤمنين رجال صدقوا ما عاهدوا الله عليه هذا خاص بالنبي يا اخواننا الشهادة ديت ان احنا نشهد له باللي ايه ها باللي يقول عليه
باللي يقول علينا. اما غيره لا اما غيره لأ لان الشهادة لازم تكون بالايه؟ ها؟ بالمشاهدة بالمشاهدة ولزلك اخوة يوسف لما قالوا بيقولوا لابيهم ايه؟ ما شهدنا الا يعني احنا ما شفناش اخانا وهو ايه
بيسرق بس لما طلعوا الصواع طلعوه منين؟ من عنده فمعلوماتنا بتقول الصباع طالع من عنده. بس هو اللي حطه ولا حد تاني وما شهدنا الا يبقى شهدوا بمعلومات انما المشاهدة اللي هي شفت لأ لازم تكون خاصة بمين بقى؟ بالرسول او تكون شفت فعلا
قصية السابعة والخمسون احلت له صلى الله عليه وسلم مكة ساعة من نهار مكة وايه مكة يعني لا مكة دي حاجة تانية خالص مكة ما يعرفهاش الا اللي عاش فيها
اللي حل بها عن رضا يعرف مكة يعرف يعني ايه مكة. اما مكة كده مكة وخلاص اهي بلد لا مش بلد وخلاص. مكة مكة قال عنها رب العزة اولم نمكن لهم حرما امنا
يجبى اليه ثمرات كل شيء. رزقا من لدنا حرما امنا امنا لا امن بقوة المدفعية ولا بالقبة الحديدية ولا بالمضاد للصواريخ ولا لا لا لا ده حتى ما فيهاش سلاح حتى اغلب العساكر اللي فيها ممنوعين من السلاح
وانا ما شوفش عسكري مسك سلاح خالص ممكن يعني قوات خاصة جاية لي مهمة معينة وتمشي بس. ده ما فيش عوم ما فيش سلاح اصلا بالسلاح كده هي كده امان كل حاجة فيها امن. الشجر قامت وطيور امنة والحمام امنة. كله امن كله امن
قل له امن حرم امن كل النفس فيه كل شيء امن. المهم طب وبعدين وبعدين في مكة دي بقى وايمان من امتى؟ من اول ما اتخلقت من اول ما اتخانقت وهي كده
من اول ما خلقت مكة وهي كده جميع العصور مع جميع الانبياء هي كده. امان طب وبعدين بقى؟ طب ما جهز نعوز نستخدم السلاح جايز نستخدم السلاح تستخدمه يا محمد؟ اه. انت بس. الله اكبر
انت بس يعني انت وانت واللي معك يعني. اما اللي قبلك لأ. وبعدك ما فيش انبياء طبيعي يعني عن ابن عباس رضي الله عنهما عن النبي صلى الله عليه وسلم قال حرم الله مكة
فلم تحل لاحد قبلي شف بقى لسه الحديس معنا كان خاتم الف نبي وايه وزيادة مية اربعة وعشرين الف نبي لم تحل لاحد قبلي. هتقول لما كل الانبياء راحوا هناك؟ راحوا يحجوا
راحوا يحجوا. انما ما كانوش كلهم عايشين هناك. فلم تحل احد قبلي ولا لاحد بعدي. لانه ما فيش حد بعده طبيعي احلت لي الساعة من نهار بس وساعة مش معناها ستين دقيقة لأ ساعة فترة من الزمن بسيطة يعني
احلت لي ساعة من نهار لا يختلى خلاها وليعضض شجرها ولينفر صيدها ولا تلتقط نقطتها الا لمعرف لا تلتقط اللقطة الا لمعرف فقال العباس رضي الله عنه طبعا لما سمعوا الرسول عمال يقول الكلام ده كله قال العباس اللي هو عمه بقى
لانه بيقول ايه؟ لا يختلى خلاها قال له الا الازخر الا الازخر او الازخر لصاغتنا وقبورنا وقال صلى الله عليه وسلم ان لم ازخر وقال ابو هريرة رضي الله عنه عن النبي صلى الله عليه وسلم لقبورنا وبيوتنا
وعن ابن عباس رضي الله عنهما لقينهم وبيوتهم وعن ابن عباس رضي الله عنهما قال النبي صلى الله عليه وسلم يوم فتح مكة لا هجرة ولكن جهاد ونية. واذا استنفرتم فانفروا. فان هذا بلد حرم الله
الله بلد حرم الله يوما خلق السماوات والارض وهو حرام بحرمة الله الى يوم القيامة. وانه لم يحل القتال فيه لاحد قبلي. ولا ولم يحل لي الا ساعة من نهار
فهو حرام بحرمة الله الى يوم القيامة لا يعضض برضه شوكه ولا ينفر صيده ولا يلتقط لقطته الا من عرفه ولا يختلى خلاه برضو نفس الحديس قال العباس ان لم اذخر فقال الرسول عليه الصلاة والسلام الا الايه؟ الاذن
خلاصة الخاصية دي يا اخواننا هزا من اعظم العطايا والخصائص لرسول الله صلى الله عليه وسلم لان مكة شاء الله سبحانه وتعالى ان جلا حراما يحرم فيها قتل الانفس ولكن الله سبحانه وتعالى يريد ان يتم نعمته على رسوله بالفتح بالفتح العظيم. لمكة. هتنفتح ازاي مكة بقى
فبالشكل ده لازم يحصل قتال مستعصية بلد مستعصية وبلد اصحابها بيروحوا عند رسول الله يقاتلوه وهم شوكة فازاي البلد دي الناس اللي فيها سكوتهم تنكسر لازم السلاح لازم السلاح والسلاح يعني قتال. وقتال يعني فيه قتل وناس هتقع. الناس هتموت
وهي ممنوعة اصلا مكة ممنوعة يبقى لازم ها الحرمة بتاعتها دي ها اه تنفك فترة زمنية يتم الفتك وكل شيء ها وبعدين الفترة دي تنفك في حاجة واحدة بس. ايه هي
دي بس اللي يجوز القتال معهم واللي يتقتل منهم يتقتل طب الطيور زنبها ايه؟ ما تجيش ما حدش يجي ريحة الطيور ما يجيش ناحية الشجر. اي يبقى الموضوع كله خاص بمين ها
بالبشر احلت للبشر قتل وقتال للبشر يعني مش مسلا مسلا يعني آآ واحد من المشركين راكب الفرس بتاعه وانا قتلت المشرك اقتل الفرض لأ ولا تجرحه ولا تمد ايدك عليه
الناس ديت كانت فيه مسلا شجر هنا ما هم الناس دول عشان ما يتضللوش في الشجر قطع اوعى ده شجر ايه ها شجر مكة. طيور مكة خيول مكة قال ايه انت لك مين بس؟ لك المعاند المحارب اللي بيحاربك بس
وخلصنا الفتح كل شيء ها؟ يرجع لاصله كل شيء عادت حرمتها كحرمتها بالامس بعض العلماء يقول لك اني عارف الفترة دي اللي هي ساعة من النهار قالوا من ضحوة النهار حتى ما بعد العصر. يوم فتح مكة بس
من الضحى لبعد العصر بس هي المدة دهي تم الفتح كل شيء ايه ها؟ ترجع حرام زي ما كانت ايه بقى ايه الهنا ده شف ربنا ربنا سبحانه وتعالى يعني
ينسخ التشريع الابدي موضوعية الشريعة ابدي من يوم ما اتخانقت وهي ايه بلد حرام. ربنا ينسخه المدة دي لسيدنا النبي هي حلال لك خلصت المهمة ترجع تاني عزمة عطاء ما بعده عطاء
الله سبحانه وتعالى ينسخ التشريع الكوني تشريع الابدي سبحانه وتعالى لرسول الله صلى الله عليه وسلم طبعا ممنوع اي حاجة طبعا هنا والحاجات بقى قال عليها بقى ما لهاش علاقة بالفتحة اصلا. زي ايه؟ لا يختلى خلاها ايه خالها
الحشيش والحاجات اللي طالعة كده. فيه نباتات تطلع رباني كده ما حدش زارعها. اوعى حد يقطع حاجة لا يختال خلها يعني يقطع اي شجرة ولا حاجة حاجة خضرا كده اوعى
اللي هو نابت نابت رباني يعني لا يعضد شجرها ما ينكسرش. شجرة كده تكسرها. لأ اوعى تمد ايدك على حاجة لا ينفر صيدها. الصيد مسلا الطيور حاطة في حتة ضيل. وما فيش حتة ظل الا الطيور حاطة فيها
اقوم اطير الطيور عشان اقعد انا في الايه ؟ لأ ممنوع لا ينفر صيده. اوعى تطير اوعى تهيجه من مكانه قاعد في الضل قاعد في الشمس قاعد فوق راسك لا ينفر
لا يزعج بلد امن لقطة لقيت لقطة اوعى تشيلها الا ازا انعقد في القلب انك هتنادي وتقول مين اللي ضايع له ما فيش سبة مكانها كتير شنطة فيها فلوس ملايين. اوعى تمد ايدك عليها
هتمد ايدك يبقى عشان تاخدها تقول يا جماعة دي بتاعة مين ؟ تعرفها بس مش لي العشر ولي التلت وايه وانا اقول ايه اخليها معي والحد سأل زي ما احنا بنعمل في ياخدها يقول لك انا حد سأل ولا حد سأل واحنا
عرفنا البتاع عندك انت وبعد شهر ولا هيقول لك انا عندي بقى لها شهر. عاوز فتوى عشان نقول له الهطها خدها مين قال لك ان مين عرف الناس ان الحاجة دي عندك؟ ما انا قلت ان حد سأل بقى
لا ممنوع اللقطة ما تنشلش من مكانها في مكة بالزات الا ازا كانت النية منعقدة على كده اروح اعرفها واقول يا جماعة تتحط فين وبيشوفوها ازاي كل الحاجات دي طبعا
الشجر بقى لما قالوا له يا رسول الله فيه شجر بنعوزه بنعوزه. اه خلي بالك الشجر ده ما تكسرش منه حاجة. لكن افرض ورق وقع او حاجات ناشفة وقعت منه يجوز لك تاخدها تنتفع بها
قالوا له شجر ازخر يا رسول الله الشجر حلو. له ريحة حلوة وبنستخدمه. الحدادين بيستخدموه والصاغة بيستخدموه بيسيحوا الدهب والحاجات دي بيستخدموه يولعوا به يعني. والحددين واحنا ريحته حلوة ساعات بنحطه في الاكفان بتاعتنا
ما تسمح لنا بالايه اسمه الاذخر. ما تسمح لنا بنبات الازخر ناخد منه. قال لهم الازخر. ده سيدنا العباس واللي احنا بنعوزه يعني طبعا هم كانوا عايشين مع يعني بيتعاملوا مع الحاجات دي قبل ايه ها؟ قبل الرسول ما جا يفتح على ان يبقى ايه ها؟ بلدهم
مش كده؟ بلدهم ومانعين اصلا الرسول من الدخول ده بلدهم فبيتعاملوا مع الايه مع الحاجات دي عادي بقى عادي ازا كان مانعين الرسول يبقى هيحترموا الطيور انت مركز معي ولا لأ
فهما ماشيين عادي بقى فلما قال لهم كزا وكزا قالوا طب اسمح لنا في الازخر شجر بنعوزه وريحته طيبة وكده وبنولع به نسيح به دهبه وحديد ونسخن كده الحدادين بيعزوه
والصغبي يعزوه. قال لهم الا الازخر يعني مسموح. يبقى خلاص النوع ده اهو من الشجر هو بس اللي ايه تقطعوه وتستخدموه وتنشفوه كده يبقى احل الله سبحانه وتعالى له مكة ساعة من ايه
بالنهار ربنا يغير له الكون يا اخوانا كون الحاجة المحرمة منز الازل تحل لرسول الله طبعا واللي معه هو هو ده هو رايح يفتح مكة لوحده ده كان معه كم الف
كان معها كم الف يا اخواني؟ اه هو اللي معه بقى بيكرموا بكرامة رسول الله صلى الله عليه وسلم اه فشوف الكون اتغير والنزام اتغير له صلى الله عليه وسلم
خاصية الثامنة والخمسون اختص صلى الله عليه وسلم بالسلام والتأمين بالسلام والتأمين. السلام السلام اللي بقى حاجة مش حلوة خالص فينا والله تأمين ماشي ادي احنا بنأمن بالصلاة مش كده
وان كنا برضه فيه مخالفة بنأمن قبل الامام كده يعني بس اهو بنأمن انما السلام ده بقى مشكلة. مشكلة المشاكل السلام ده واختص النبي صلى الله عليه وسلم بالسلام والتأمين عن ابي هريرة رضي الله عنه عن النبي صلى الله عليه وسلم قال خلق الله ادم وطوله ستون ذراعا
ثم قال اذهب فسلم على اولئك من الملائكة. يبقى فيه مجموعة من الملائكة كانت موجودة قريبة وسيدنا ادم شايفها. طبعا بقية الملايكة كتير بقى بس هم مجموعة كده قريبة من ادم
اذهب فسلم على اولئك من الملائكة فاستمع ما يحيونك. شف هيرد عليك ويقول لك ايه. تحيتك وتحية ذريتك روح يلا فقام سيدنا ادم ها مشي وراح عند مين؟ عند الملايكة. عند الملايكة
فقال السلام عليكم. الله. مين اللي علمه وعلم ادم مش كده؟ مين اللي علمه؟ السلام عليكم فقالوا الملايكة السلام عليك ورحمة الله فزادوه ايه؟ ورحمة الله فكل من يدخل الجنة على صورة ادم الله اكبر
حاجة حلوة خالص فلم يزل الخلق ينقص حتى الان ارجع تاني للحديس خلق الله ادم وطوله ستون ذراع. يقال ان الذراع حوالي خمسين سنتي. يقال والله اعلم يعني يبقى كم ادم طوله كم كده؟ تلاتين متر. يعني كم دور
ما شاء الله ما شاء الله ما شاء الله ما شاء الله ها حسب الرخص كم والله اعلم. انتم بتسألوا اسئلة عجيبة. غريبة يا اسطى. احنا ما لنا ومال الحوا بقى. هو ادم هو اللي قال لنا في الحديس
اه كل حملها حاملين هم حواء بتاعتكم خلق الله ادم وطوله ستون ذراعا ستون ذراعا. فبيقول بقى ان هيدخلوا الجنة على صورته. فكل فكل او فكل من يدخل الجنة على صورة ادم
ها يعني الاقزام هيبقوا ايه هيطوالوا اقزام طب والاولاد الصغيرين دي نعمة تانية بقى ويطوف عليهم هه يفضلوا صغيرين كده اه لان حلاوتهم في كده حلاوتهم في كده ايوة فعلا لازم يكون كل اللي في الجنة طوال طوال طوال كده
عاوزين برضو ايه ما في ناس هتخلف هتشتهي الولد اشتهي الولد نفسه في ولد برضو عاوز كده يعني البيت البيت خالي مش حلو برضو. في سانية واحدة يطلع الولد وخلاص ويبقى ولد
عاوزه كام عنده عاوزه اربع سنين يبقى اربع سنين. عاوزه قد ايه يعني؟ طوله قد ايه؟ اللي انت نفسك فيه وكزلك اللي بيزرع لهم ما يشاؤون فيها ولدينا ايه؟ كل اللي ييجي على بالك
طب بالله عليك دي بقى تستاهل الشغل ولا تستاهل النوم؟ ها اه المهم كله هيدخل الجنة على صورة مين؟ قال لك. فييجي الرسول عليه الصلاة والسلام يقول ايه؟ فلم يزل الخلق ينقص حتى الان
يبقى نزلوا من عند كم ها؟ اه مش كده عمالين حتى الان حتى وطلبوا وشف بقى الزرية اللي طالعة دلوقتي حتى كله عمال ايه؟ ينقص فالشاهد من الحديس يدل على ان الملايكة في الملأ الاعلى يتكلمون بلسان العرب. لان هو لما راح عندهم قال لهم السلام عليكم
قال له ايه؟ ها؟ مش كده؟ يبقى كلمهم الحديس بيقول كده. ما قالش اي لغة تانية. يبقى هم ردوا عليه بالايه؟ حيوه بالتحية وردوا عليه باللغة الايه؟ العربية كل الانبياء بقى هي دي التحية اللي عندهم. موسى بيسلم عيسى بيسلم. ما يعرفوش الا الايه؟ الا السلام
هم ما يعرفوش الا السلام بس. كل ادب نفسه هو دي التحية اللي ربنا سبحانه وتعالى ارادها ان العباد يحيوا. هو بيحييهم بالسلام. تحية فيها مش كده تحياتهم فيها والملائكة بل والملائكة يدخلون عليهم من كل باب ها؟ سلام عليكم بما صبرتم فنعم عقبى
كل كل الانبيا وكل ابناء ادم المسلمين. الايه؟ المسلمين. تحياتهم ايه السلام موسى طب ليه موسى لما يدخل على فرعون؟ قد جئناك باية من ربك. والايه ؟ والسلام على من اتبع الهدى
عيسى يقول والسلام علي يوم ولدت ويوم اموت ويوم ايه ده اللي موجود ده اللي موجود من امتى؟ من فوق قوي من من من الازل تحية ادم وتحية ابناء ادم من الايه؟ من الانبياء
والصالحين امال ايه اللي حصل بقى جه بنو اسرائيل تركوا السلام جابوا تحية تانية خالص. اي حاجة بقى حسب اللي موجود بقى اي تحية اخرى بس سابوا الايه؟ السلام وفضلوا على كده بقى فترة بنوا اسرائيل بقى. مع ان انبيائهم تحياتهم ايه؟ السلام
انبياؤه المسلمين فيهم تحيتهم سلام الكفرة منهم اللي انت شايفهم دول ساووا الايه ؟ سابوا السلام جت امة الاسلام بقى رجعت كل حاجة ايه زي ما كانت. تحياتها ايه؟ السلام. لما حصل كده بقى حصل ان الرسول قلع
عليه. قال ايه بقى؟ عن انس قال النبي صلى الله عليه وسلم ان اليهود ليحسدونكم عليه على السلام والتأمين. طب ليه؟ الله! احنا خدنا منهم ايه على السلام والايه؟ والتأمين. وعن عمرو بن شعيب عن ابيه عن جده ان الرسول صلى الله عليه وسلم قال ليس منا من تشبه بغيرنا
لا تشبهوا باليهود ولا بالنصارى. فان تسليم اليهودي الاشارة بالاصابع وتسليم النصارى. الاشارة بالاكف تسليم النصارى الاشارة بالاكف فاليهود والنصارى كما انهم رفضوا الجمعة لما عرضت عليهم واختارت اليهود السبت واختارت النصارى الاحد
مع ان الجمعة كانت معروضة عليهم سم لما عرضت على امة الاسلام قبيلتها نفس الكلام السلام تحية الانبياء من لدن ادم تبقوهم عند اليهود والنصارى غيروه. جعلت اليهود السلام بتاعها بالايه
بالاصابع. سلم بالاصابع. والنصارى بالاكف يعمل لك كده واو والتاني يعمل لك كده اي حركة المهم ما فيش ايه ها؟ ما فيش لفظ ما فيش لفظ. ولا التاني يعمل لك كده برضو مش عارف دي جابوها منين. والمسلمين الخايبين برضه ساعات بيعملوها يعني. ايه تطلع ايه دي بقى ان شاء الله يعني
اه؟ اه ايه دي بقى؟ ولو عملها لفوق تبقى لها معنى ولتحت لها معنى. خيبة خيبة مسيحة ما انتاش عارف ايه اللي بيحصل بالزبط. الانتكاسة النفسية اللي عند الناس فسلمنا لا بالاكف ولا بالنصارى ولا بالله ولا بالاصابع. يقول صلى الله عليه وسلم ليس منا من تشبه بغيرنا
يا اخوانا احنا اللي احنا اللي يتشبهوا بنا احنا سادة العالم واساتذة العالم ومعلمي العالم احنا اهل الخير كله واهل الفضل وفي المقدمة لا يمكن نكون في الدين ابدا هم يتشبهوا بنا ده ان احبوا انما احنا ما نتشبهش بنا عليه ده لنا مسال واحد بس نتشبه به ما فيش غيره ابدا. لقد كان لكم
في رسولك ليس منا من تشبه بغيرنا ان نتشبه باليهود ولا بالنصارى. فان تسليم اليهود الاشارة بالاصل طابع وتسليم النصارى الاشارة بالاكف مجموعة كفؤ الكفء يعني دي كلها طبعا هم
خالفوا انبياءهم ورفضوا السلام واكتفوا بكده هي سلاما وردا اصابع واكف وخلاص فلما جت بقى امة الاسلام احيت من سنة النبيين ما طمس ما طبس حصل ايه بقى؟ حسدونا حسدون. يعني ايه؟ تمنوا ازالتنا
وابادتنا على ايه ده احنا لا خدنا ولا خدنا منهم اراضي ولا خدنا منهم سروة ولا خدنا منهم اي شيء احنا خدنا حد خدنا حد من اليهود والنصارى؟ قل لي كده خدنا حاجة من اليهود والنصارى
ده هم واخدين كل حاجة وبرضو مش سايبينا هو ده الحسد بقى تمني زوال النعمة. عندكم نعمة. عندكم دين. عندكم محبة من الله ربنا غافر هيغفر لكم وراضي عنكم. هم عارفين كده
كده كويس اوي بس طب يوصلوا لديه ازاي؟ طب طب ما تيجوا معنا لأ برضه مش جايين معكم فيحسدونا على السلام والتأمين ايه السلام والتأمين؟ امين خلف الامام دي يعني غير المغضوب عارفين عارفين الفاتحة
وعارفين ان امامنا بيقول كزا فاحنا بنأمن اهدنا الصراط المستقيم صراط الذين ان دي تقول ساعة ما نقول امين تغيظهم قوي؟ اه الله! هم عندهم احساس ان ربنا بيستجيب لنا اه
طب هم عندهم عقيدة ان هم مغضوب عليهم وضالين؟ نعم عندهم العقيدة دي انما عندنا احنا كلنا حلويه وكلنا بنعبد ربنا هو عنده كده هو عارف انه مغضوب عليه وضال
انت بقى شايفه حلو وهيشاركك في الدين وهنعمل له دين نبقى زي بعضه وبرضو اقسم بالله ما انت داخل دماغه مش هتدخل دماغه الا اما تبقى واحد من الاتنين. ولم ترضى عنك. اه. اعمل اللي تعمله
هد الدين واعجنه وطلع دين جديد برضو لأ انت مش داخل دماغه ما فيش مفر الا اما تبقى يهودي صرف او نصراني صرف اعمل اللي تعمله. فحسدونا على ايه يا اخوانا
على السلام والتأمين. قال ابن حجر وهزا يدل على انه شرع لهزه الامة دون غيرهم. ومن خصائص هزه الامة السلام والتأمين من خصائص هزه الامة اكراما لرسولنا صلى الله عليه وسلم
اخر خاصية معنا اليوم اقسام الله تعالى بحياته صلى الله عليه وسلم حاجة عزيمة في وسط الانبياء والمرسلين كده لما يقول رب العزة سبحانه وتعالى لعمرك لعمرك انهم لفي سكرتهم يعمهون
اي قريش بكفرها ورفضها للدين في سكرة قلنا الناس برضه الناس الان في سكرة في بعدهم بقى مش كفرهم الناس في بعدهم عن الدين في سكرة في سكرة. لعمرك انهم لفي سكرتهم يعمهون
نفيسكرتهم اجمع المفسرون كما نقل القرطبي. اجمع المفسرون ان الله عز وجل اقسم ها هنا اي في الاية دي لعمرك انهم لفي سكرتهم بحياة محمد صلى الله عليه وسلم. لعمرك يعني حياتك
او عمرك يعني لعمرك انهم لفي سكرتهم يعمهون. اجمع المفسرون على ان الله سبحانه وتعالى يقسم محمد صلى الله عليه وسلم تشريفا له تشريفا لهم يعني هزا الكلام يعني مجمع عليه من اهل العلم لا في صلفي ولا كلام فيه
وطبعا غاية التعظيم وغاية التشريف للنبي صلى الله عليه وسلم قال ابو الجوزاء ما اقسم الله سبحانه وتعالى بحياة احد غير محمد صلى الله عليه وسلم لانه اكرم البري عنده
واحد يقول الله! طب ما هو ربنا اقسم بالتين والزيتون والشمس وضحاها. مش كده ولا ايه؟ ايوة ماشي ده ما بيضرش وما لوش علاقة بالقسم بالنبي عليه الصلاة والسلام. ليه
لانه ما اقسم الله بشيء الا دل على فضل هزا الشيء لكن لو اقسم بالتين والزيتون دي سمار. مش كده ثمار يبقى لما تيجي تحط جنس الثمار احسن حاجة فيها ايه ؟ التين والزيتون
جنس الصمار. النجوم والكواكب والحاجات دي. هتلاقي الشمس والشمس وضحاها اما لما تيجي تحط البشر من اول ادم لاخر انسان مش هتلاقي افضل من مين؟ يبقى كل حاجة في جنسها
كل حاجة في ايه؟ ان ما تعملش مقارنة بين الرسول والتين والزيتون. ايه دي بقى التين والزيتون حطه في الفصيلة بتاعته حط كل حاجة ربنا اقسم بها في الفصيلة بتاعتها. تبقى هي ايه؟ ها؟ افضل حاجة
وكزلك هو صلى الله عليه وسلم لعمرك انهم لفي سكرتهم يعمهون. لما الله سبحانه وتعالى مية اربعة وعشرين الف نبي ورسول والبشر ما نعرفش عددهم اصلا اصلا من كل دول يختصوا مين ها
رسول الله صلى الله عليه وسلم ويقسم بحياته وعمره صلوات الله وسلامه عليه. قال ابن كثير قال ابن عباس خلق الله وماذا رأى وما برأى نفسا اكرم عليه من محمد صلى الله عليه وسلم
وما زال الكلام لابن عباس يقول وما سمعت الله اقسم بحياة احد غيره صلوات الله وسلامه عليه لعمرك انهم لفي سكرتهم يعمون تفي بهزا القدر من خصائصه صلى الله عليه وسلم
لان معنا خاصية عجيبة اوي اقول لكم على عنوانها بس من باب التشويق التشويق من شتمه النبي عليه الصلاة والسلام لان انا عاوزك تيجي وتشوف النبي شتم ازاي وازاي النبي يشتم والكلام ده كله
ها شغل بقى زي بتاع التليفزيون كده يعني من شتمه النبي او لعن جعل الله له ذلك قربة بس دي خاصة بمين برضو؟ بالنبي عليه الصلاة والسلام ان شاء الله نبدأ بها
ان شاء الله واعطانا عمرا ونسأل الله لنا ولكم الهداية والسداد ما حكم ان ينكر عذاب القبر؟ هيتعزى ايه اللي هينكر عزاب القبر هيتعزب في القبر اللي بينكر الخمرة في الجنة مش هيشربه
اللي بينكر شفاعة النبي مش هيشفع له اي حاجة بتنكرها مش هتشوفها اللي بيلبس حرير في الدنيا مش هيلبسه في الاخرة اللي بيشرب خمر في الدنيا بيشربه في الاخرة تنكر ازاي يعني
تنكر ازاي مش فاهم من ينكر عذاب القبر تنكره لي اصلا تنكره ليه؟ لازم يبقى في عزاب قبر ده من العدل عند رجال الاعمال حتى رجال الاعمال ولله المثل الاعلى. رجال الاعمال واحد عنده مصنع ولا عنده شركة ولا عنده بتاع. وعنده ناس كويسة محترمة تشتغل وناس بلطجية اولاد ستين في سبعين
بيعاملهم كلهم زي بعض ولا ده له معاملة ودي له معاملة انطال يرفد دول بيرفدهم يجيب الاستمارة بتاعة تأمينات ويرميه برة صح ولا مش صح؟ ده عزاب ولا مش عزاب؟ ها؟ عزاب خلاص ما عدش ياكل عيش تاني عنده بقى
عزاب اهو او يخصم له كان في واحد سألني مرة بيقول لي انا مسئول امن في الشركة بيقول امن افراد وامن معدات وحاجات زي كده هو وزيفته كده فبيقول واحد بيشرب مخدرات
وفي لجنة بتاع تحليل وحاجات زي كده لو انا حولته للجنة هترفده يبقى انا كده قطعت عيشه ايه رأيكم في المسألة دي ها؟ مش كده راجل وبعدين بيقول لي بيركب معدة
ومعد خطيرة تقيلة كبيرة وبتوه ويشرب مخدرات اصلا الله! هي وظيفته كده! وظيفته ان يحافظ على امن المعدات وامن الافراد وزيفته كده خلاص اللي بيخل بالموضوع ده يقول. انت تروح اللجنة. قال لي بس لو اقول لها هيروح اللجنة هترفده. اه ما ترفده
ده انت لو ما اديتوش تبقى خنت الايه ؟ لو ما اديتوش ، انت وزيفتك كده ، الراجل ده مش تمام اكل عيش عياله هو اللي ضيع هو اللي ضيع عياله مش انت
فالشاهد انا قاعد بضرب المسل ده ليه؟ علشان انا صاحب عمل لا يمكن اساوي الراجل اللي بيعرق وبيشتغل باخلاص بالراجل البلطجي بالراجل الاونطجي لازم ده يجازى وكده. ده في الدنيا
والقبر ما هو مرحلة الا ايه؟ بين الدنيا والايه؟ والاخرة. ان دول يخشوا كده ودول كلوا زي بعضه مين يرضى دي اصلا؟ لو ان الله سبحانه وتعالى عامل كل الناس في القبر معاملة واحدة
يبقى المحسنين اتزلموا ولا ما اتظلموش؟ الله ما هو ايه فايدة التعب بقى وفايدة الصلاة؟ طب فايدة الشهادة ايه؟ راجل قتل في سبيل الله وراجل مات في احضان امرأة والاتنين ماتوا في يوم واحد
واذا دخل قبره واذا دخل قبره هنقول اللي هو مات في الشهادة مش هيتنعم وهنقول اللي هو مدفع حضانة المرأة مش هيتعزب. يبقى اتسوا ولا ما تسووش ما هو لا نعيم ولا عزاب
لا نعيم ولا عزاب. تمشي ما ينفعش وما ربك بظلام للعبيد. عزاب القبر ده امر مفروغ منه. وجدت ايات ام لم توجد ايات مع ان الايات كتيرة والاحاديس كتيرة ولسه احنا قايلين اهم انهما ايه لا يعذبان وما يعذبان في ايه؟ الكلام ده فين؟ في القبر
والتانيين متى متى متى هؤلاء؟ قالوا يا رسول الله ماتوا في الاشراك ماتوا في الاشراق قال ان هزه الامة تبتلى في قبورها ما في عذاب قبر امر مفروغ حتى لو ما فيش احاديث يا اخواننا ده لو ما فيش احاديث ولا ايات اصلا عذاب القبر ونعيم القبر اذا
امر مفروغ منه. الواقع اللي احنا عايشينه بيقول كده. الانسان الكويس بنكافؤه. والانسان اللي مش كده بنعاقبه. بنفس الكلام وهو القبر مرحلة حياتية بين الدنيا والاخرة. فالامر يعني اللي بينكر عزاب القبر ان شاء الله هيشوفه وينبسط فيه اوي
هينبسط واسأل الله ان يعذبه في قبره لانه بينكر شيء معلوم من الدين بالضرورة اصلا. مش كلام قابل للنقاش ولا ان احنا نشغل فيه المخ اصلا. اه حكم من يعتقد في شفاعة غير النبي. فيه شفاعة غير النبي عادي اه فيه شفاعة غير فيه شفاعة غير شفاعة النبي. فيه شفاعة للشهداء
وفيه شفاعة للصالحين. بس كله بازن مين؟ اه وفيه شفاعة للملايكة. وفيه شفاعة لرب العالمين. كل الشفعاء لم يخلصوا خالص خالص خالص كله يخلص. رب العالمين ياخد بقى يعني غرفة من اهل النار
سبحانه وتعالى. قد ايه بقى الله اعلم الله اعلم كل الشفعاء خلصوا الصالحون خلصوا الانبياء خلصوا والشهداء كله كله. كل واحد له شفاعة ربنا اداها له. ولسه بعد كده برضه في ايه؟ في رحمة
من الله سبحانه. هل يجوز قياس قياسا على خاصية الرسول الشهادة بالمشهود والمعروف عن الناس من شهادة اولي العلم والعلماء في حالة عدم وجود شهود. لا وللعلم والعلماء ما لهمش شهادة ولا غيرهم لهم شهادة. الشهادة من المشاهدة
يعني انسان علامة وبحر وفهامة وعنده مشكلة عنده مشكلة مع اخوه مع داره راجل شف بيقول ولا الضالين ويقول وراه امين ما حدش يقدر ييجي وراه في كلمة وبينه مشكلة بين مراته بينه وبين جاره بينه وبين اخوه اي بينه وبينه شريكه
وقال لي تعالى اقسم بالله العزيم انت واسق فيها ولا مش واسق؟ اقول له واسق اقسم بالله اللي هقوله كله صح تعال اشهد ان الراجل دهو زلمني وخد كزا كزا اقول له اسف
اسف انا ما شفتش لا بيزلمك ولا ما بيزلمكش انا اشهد باللي هتقول لي عليه يعني ايه برضو ؟ يعني لما يقول لي وقل والله العزيم ما يقول الحق. اقول له والله العزيم ما يقول الحق. انت شفته. اقول له لأ هو قال لي
ممكن يدخلني السجن ولا مش ممكن؟ يقول ايه ده ايه ده شهادة اقول له انا اه هو اللي قال لي كده انا اشهد باللي هو قال لي لا يا اخواننا
ولا اولي علم ولا علماء ولاي حد مهما بلغ الانسان في المنزلة الشهادة من المشاهدة تشوف بعينك بعينك فتشهد بما ايه رأيت واضح؟ اه وصلى اللهم وسلم. نعم بيحسدونا على التأمين
هو زي ما قلت لحضرتك كده بيحسدوه على التأمين لان التأمين عندهم احساس ان دعوتنا مستجابة بدليل ايه بدليل ان كانوا لما بيحضروا مع النبي عليه الصلاة والسلام يتعاطسوا تخيل بقى لما يكون واحد يهودي قدام
يعني انه ايه؟ بيعطس. ولا بيعطس ولا حاجة على ان الرسول يقول له يرحمكم الله طب ليه؟ هو عاوز دي بس ما هو مش اهل لها هو مش اهل لها ها؟ الرسول عليه الصلاة والسلام
موافقة الملائكة. الملائكة؟ ايوة هم القصة دي كلها عارفها. انت عارف حتى لو مش عارفين الحديس ده ما اصلهم ما بيسمعوه بنسمعه يسمعوا امامنا. اهدنا الصراط المستقيم صراط الذين انعمت عليهم ما هو ما فيش غيرهم
هم عارفين كده كويس لا في مغضوب عليهم ولا ضالين الا هم فلما يسمعوا امامك بيقول كده ورشوب بقى الحرم يترج وامير امين؟ طب والله لنوريكم والله لنوريكم هنفركشكم وحصل ولا ما حصلشي؟ هنفركشكم
اه باي حاجة بقى امين امين علينا عارفين ان امين دي مسموعة امين دي عارفينها ان هي مسموعة صلى اللهم وسلم وبارك على سيدنا محمد